**OPIS POSLOVA I PODACI O PLAĆI**

**MINISTARSTVO FINANCIJA, POREZNA UPRAVA, PODRUČNI URED PAZIN,**

**SLUŽBA ZA NAPLATU I OVRHU, ODJEL ZA STEČAJEVE I LIKVIDACIJE**

**SAVJETNIK**

**Opis poslova**

Obavlja složenije poslove iz nadležnosti Odjela.Pokreće, provodi i sudjeluje u postupcima stečajeva nad fizičkim i pravnim osobama a radi naplate potraživanja iz nadležnosti Porezne uprave.Pokreće postupke brisanja društava iz sudskog registra te provodi postupak prijavljivanja potraživanja u likvidacijskim postupcima.Provodi postupke naplate i ovrhe u stečaju. Surađuje sa općinskim i županijskim državnim odvjetništvima te općinskim, županijskim i trgovačkim sudovima, po imenovanju, sudjeluje u radu odbora vjerovnika.Obavlja upravne i druge stručne poslove vezano za postupak predstečaja kod dužnika u kojima je Ministarstvo financija vjerovnik te sudjeluje i glasuje na ročištima pred nadležnim tijelima. Izrađuje i analizira potrebna izvješća o tijeku postupaka u predstečaju, stečajnim i likvidacijskim postupcima kao i izvješća o postupcima brisanja iz sudskog registra te naplati u istim postupcima.

Rješava u upravnim stvarima iz djelokruga Odjela. Obavlja i druge poslove po nalogu neposredno nadređenog.

**Podatci o plaći**

Plaća službenika, sukladno odredbi članka 11. Zakona o plaćama u državnoj službi i javnim službama („Narodne novine“, broj 155/23; u nastavku: Zakon o plaćama) sastoji se od osnovne plaće i dodataka na osnovnu plaću utvrđenih Zakonom o plaćama te ostalih primitaka u skladu sa Zakonom o plaćama i općim propisom o radu.

Prema odredbama članka 12. stavka 2. Zakona o plaćama, osnovna plaća je umnožak koeficijenta za obračun plaće radnog mjesta na koje je službenik i namještenik raspoređen i osnovice za obračun plaće. Osnovna plaća u smislu Zakona o plaćama je plaća u bruto iznosu sukladno odredbi članka 12. stavka 5. Zakona o plaćama. Osnovica za obračun plaće utvrđena je odredbama članka 2. Dodatka III. Kolektivnom ugovoru za državne službenike i namještenike („Narodne novine“, broj 128/23). Koeficijenti za obračun plaće radnih mjesta u državnoj službi i javnim službama utvrđuju se na temelju provedenog vrednovanja radnih mjesta primjenom standardnih mjerila za vrednovanje i klasifikaciju radnih mjesta propisanih Zakonom o plaćama. Prema odredbi članka 14. stavka 2. Zakona o plaćama, koeficijent za obračun plaće radnog mjesta utvrđuje se u okviru raspona koeficijenata platnog razreda u koje je razvrstano radno mjesto.

Osnovna plaća obračunava će se na osnovi umnoška koeficijenta za obračun plaće 1,95 i osnovice za obračun plaće. Radno mjesto višeg savjetnika svrstava se u 7. platni razred Jedinstvene platne ljestvice u državnoj službi i javnim službama, sukladno članku 3. Uredbe o rasponima koeficijenata u platnim razredima u jedinstvenoj platnoj ljestvici u državnoj službi i javnim službama („Narodne novine“, broj 22/24).